Държавен вестник, бр. 99, 2012 г., стр. 141

БРОЙ  99	
Д Ъ Р Ж А В Е Н  В Е С Т Н И К 	
СТР.  141  
гранично-полицейски кораби, граничните 
контролно-пропускателни пунктове и Спе­
циализираният отряд „Въздушно наблюдение“ 
към Главна дирекция „Гранична полиция“, 
териториалните звена на отдел „Транспортна 
полиция“ към Главна дирекция „Национална 
полиция“, териториалните звена на Главна 
дирекция „Борба с организираната прес­
тъпност“, териториалните звена на Главна 
дирекция „Пожарна безопасност и защита 
на населението“, областните управления „По­
жарна безопесност и защита на населението“ 
и Столичното управление „Пожарна безопас­
ност и защита на населението“ към Главна 
дирекция „Пожарна безопасност и защита на 
населението“ и районните служби „ПБЗН“; 
в) областните дирекции на МВР, районните 
управления към областните дирекции на МВР 
и други самостоятелни звена от по-нисък ранг; 
г) Специализирана дирекция „Оперативни 
технически операции“, специализираните ад­
министративни дирекции, дирекция „Управле­
ние на собствеността и социалните дейности“, 
„Ведомствена служба по трудова медицина“, 
дирекция „Вътрешна сигурност“, дирекция 
„Миграция“, дирекция „Български документи 
за самоличност“, дирекция „Международни 
проекти“, звено „Материални проверки“, звено 
„Вътрешен одит“, Институтът за специална 
техника, Научноизследователският институт 
по криминалистика и криминология, Инсти­
тутът по психология, Институтът за компю­
търни технологии, дирекция „Международно 
оперативно сътрудничество“;
д) дирекция „Национална система 112“ и 
районните центрове 112;
е) Академията на МВР, центровете за спе­
циализация и професионална подготовка към 
нея, звеното „Ведомствена служба по трудова 
медицина“; 
ж) Медицинският институт на МВР и фили­
алите за долекуване, продължително лечение 
и рехабилитация към него; 
з) Специализираният отряд за борба с 
тероризма, дирекция „Специална куриерска 
служба“;
и) базите за отдих на Министерството на 
вътрешните работи. 
3. „Време на разположение“ е времето, 
през което служителят е на разположение 
на ръководителя си извън работното място 
с готовност при необходимост да изпълнява 
служебните си задължения.
4. „Дежурство“ е специфична организа­
ция на работата при подневно отчитане на 
работното време. През времето на дежурство 
служителят се явява на работното си място и 
изпълнява служебните си задължения в рам­
ките на продължителността на дежурството.
5. „Време за отдих“ е времето, през което 
служителят възстановява трудовите си сили в 
зоните и обектите на отговорност, но е длъ­
жен да изпълнява служебните си задължения 
в рамките на продължителността на смяната 
или дежурството.
6. „Смяна“ е времето, през което държав­
ният служител изпълнява служебните си за­
дължения по предварително утвърден график 
при непрекъсваемост на работния процес.
7. „Обедна почивка“ или „Почивка за хра­
нене“ е период от време в рамките на утвър­
деното работно време, през който служителят 
не изпълнява служебните си задължения и не 
е длъжен да присъства на работното си място.
8. „Служби за сигурност в МВР“ са Главна 
дирекция „Борба с организираната престъп­
ност“ на МВР и Специализираната дирекция 
„Оперативни технически операции“ на МВР 
съгласно § 1 от допълнителните разпоредби 
на Закона за защита на класифицираната 
информация. 
§ 2. Въвеждането на физиологичен режим 
на труд и почивка се извършва в съответствие 
с изискванията на Наредба № 15 от 1999 г. за 
условията, реда и изискванията за разработ­
ване и въвеждане на физиологични режими 
на труд и почивка по време на работа (ДВ, 
бр. 54 от 1999 г.).
§ 3. Участието на държавните служители 
в действия по предотвратяване и овладяване 
на бедствия, пожари и извънредни ситуации 
се компенсира като труд извън установеното 
работно време по ред, установен със закон 
или акт на Министерския съвет.
§ 4. В случаите, когато за организацията 
и изпълнението на отделни дейности в МВР 
с нормативен акт е предвиден специален ред, 
разпоредбите на тази инструкция се прилагат, 
доколкото не противоречат на специалните 
разпоредби.
Заключителни разпоредби
§ 5. Тази инструкция се издава на основание 
чл. 211, ал. 7 от Закона за Министерството 
на вътрешните работи. 
§ 6. Отменя се Инструкция № Із-343 от 
2009 г. (изм. и доп. с Инструкция № Iз-823 
от 2011 г. и Инструкция № Iз-3115 от 2011 г.) 
за реда за разпределяне на работното време 
на държавните служители в Министерство­
то на вътрешните работи, отчитането му и 
компенсиране на работата извън установеното 
работно време (необнародвана).
§ 7. В едномесечен срок от влизане в сила 
на тази инструкция ръководителите по чл. 186, 
ал. 1 ЗМВР издават заповед по чл. 5.
§ 8. В тримесечен срок от влизане в сила 
на тази инструкция със заповед на главния 
секретар на МВР се утвърждават указания за 
нейното прилагане.
§ 9. Инструкцията влиза в сила от деня 
на обнародването є в „Държавен вестник“. 
За министър:  
Веселин Вучков